**Ministru kabineta rīkojuma projekta „Par atvasinātu publisku personu “Valsts Priekuļu laukaugu selekcijas institūts”, “Valsts Stendes graudaugu selekcijas institūts”, “Latvijas Valsts agrārās ekonomikas institūts” un „Latvijas Valsts augļkopības institūts" reorganizāciju”**

 **sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrijas 2014.gada 19.augusta informatīvais ziņojums „Par Latvijas zinātnes strukturālās reformas īstenošanu līdz 2015. gada 1. jūlijam”, Valsts pārvaldes iekārtas likuma 15. panta trešās daļas 1. un 2. punkts, [Zinātniskās darbības likuma](http://likumi.lv/ta/id/107337-zinatniskas-darbibas-likums) [21. panta](http://likumi.lv/ta/id/107337-zinatniskas-darbibas-likums#p21.2) ceturtā un piektā daļa, 21.2panta pirmā daļa un 21.5panta pirmā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas zinātnes starptautiskajā izvērtējumā (turpmāk- starptautiskais izvērtējums), ko Izglītības un zinātnes ministrija 2013.gadā īstenoja sadarbībā ar Ziemeļvalstu Ministru padomes sekretariātu Latvijā, tika analizēta Latvijas zinātnes situācija Eiropas Savienības Kopīgās pētniecības telpas un sadarbības pētniecībā kontekstā un sniegti ieteikumi par Latvijas zinātnes strukturālām reformām zinātnes resursu efektīvai izmantošanai un veiktspējas palielināšanai. No novērtētajām institūcijām par starptautiski spēcīgām tika atzītas 15 zinātniskās institūcijas un augstākās izglītības institūciju (turpmāk – AII) struktūrvienības (vērtējums “4” un “5”), bet vietējā mērogā par spēcīgām tik atzītas 35 (vērtējums “3”), par apmierinošām – 67 (vērtējums “2”) un par vājām – 23 institūcijas (vērtējums “1”). Izvērtējumā ieteikts par zinātnes konsolidācijas centriem izmantot un turpmāko zinātnes institucionālo attīstību katrā zinātņu nozarē koncentrēt ap tām institūcijām, kas ir novērtētas kā starptautiski spēcīgas vai spēcīgas vietējā mērogā, vai arī piesaistīt pie AII.Par starptautiskā izvērtējuma rezultātiem Izglītības un zinātnes ministrija informēja Ministru kabinetu 2014.gada 21.janvāra sēdē un atbilstoši sēdes protokola Nr.3 42.§ 2.punktā noteiktajam izstrādāja informatīvo ziņojumu „Par Latvijas zinātnes strukturālās reformas īstenošanu līdz 2015. gada 1. jūlijam”. Ziņojuma trešajā daļā teikts, ka Zinātnisko institūciju iniciētās reformas ir vērstas uz starptautiskā izvērtējuma ieteikumu īstenošanu un ietver pasākumus funkcionālai un teritoriālai resursu konsolidācijai, tajā skaitā pārvaldības spējas stiprināšanai un izcilības attīstībai. Minētajā daļā arī aprakstītas iespējamās Zemkopības ministrijas (turpmāk – ministrija) padotībā esošo zinātnisko institūciju konsolidācijas iespējas, atbilstoši to novērtējumam- atvasinātās publiskās personas – lauksaimniecības nozares valsts zinātniskie institūti (turpmāk – VZI) Valsts Priekuļu laukaugu selekcijas institūts (turpmāk – Priekuļu institūts) tika novērtēts ar „3” (spēcīgs vietējā mērogā), Valsts Stendes graudaugu selekcijas institūts (turpmāk – Stendes institūts) – ar „1”, Latvijas Valsts agrārās ekonomikas institūts (turpmāk – Agrārās ekonomikas institūts) – ar „2” un Latvijas Valsts augļkopības institūts (turpmāk – Dobeles institūts) – ar „2”. Ņemot vērā starptautisko novērtējumu, kā arī nozaru specifiku, ministrija 2014.gada 16.jūnijā pieņēma lēmumu (Vadības apspriedes protokols Nr.27) par Priekuļu institūta, Stendes institūta, Agrārās ekonomikas institūta un Dobeles institūta reorganizācijas uzsākšanu vienlaikus aicinot arī lauksaimniecības nozarē darbojošās privātās pētniecības institūcijas SIA „Pūres dārzkopības pētījumu centrs”, kas novērtēts ar „1”, SIA “Latgales lauksaimniecības zinātnes centrs”, kas novērtēts ar „2”, un ZS „Vīnkoki”, izvērtēt iespēju zinātnisko personālu apvienot ar VZI un pieņemt attiecīgu lēmumu. Reorganizācijas īstenošanai ministrija 2014.gada 7.novembrī nosūtīja vēstuli:1. Nr.6.3-2/3685/2014 Priekuļu institūtam, Stendes institūtam un Agrārās ekonomikas institūtam ar lūgumu institūciju Zinātniskajām padomēm pieņemt lēmumus par apvienošanos un zinātniskās darbības paplašināšanu, tajā iekļaujot linu un citu tehnisko kultūru pētniecību, tostarp linu selekciju, reorganizāciju un katra institūta zinātniskās darbības tālākpastāvēšanu jaunā vienotā zinātniskā institūtā, kas veidots uz Priekuļu institūta bāzes un nodots Latvijas Lauksaimniecības universitātes (turpmāk – LLU) pārraudzībā kā atvasināta publiska persona;
2. Dobeles institūtam ar lūgumu tā Zinātniskajai padomei pieņemt lēmumu par pētnieciskās darbības paplašināšanu, iekļaujot tajā dārzeņkopību, un institūta reorganizāciju, paredzot tā turpmāku pārraudzību LLU atvasinātas publiskas personas statusā.

Ievērojot ministrijas lūgumu, jautājums par reorganizāciju tika izskatīts Priekuļu institūta Zinātniskās padomes 2014. gada 10.novembra sēdē, pieņemot lēmumu Nr.15-2014, Stendes institūta Zinātniskās padomes 2014.gada 10.novembra sēdē, pieņemot lēmumu Nr.6, un Agrārās ekonomikas institūta Zinātniskās padomes 2014.gada 10.novembra sēdē, pieņemot lēmumu Nr.8. Ar minētajiem lēmumiem ir konceptuāli atbalstīta Priekuļu institūta reorganizācija, tam pievienojot Stendes institūtu un Agrārās ekonomikas institūtu, kā arī iekļaujot tajā SIA “Latgales lauksaimniecības zinātnes centrs” zinātnisko personālu. Ar šo reorganizāciju tika paredzēts izveidot jaunu zinātnisko institūciju ar atvasinātas publiskas personas statusu un to nodot LLU pārraudzībā. Tāpat, ievērojot ministrijas lūgumu, jautājums par reorganizāciju tika izskatīts Dobeles institūta Zinātniskās padomes 2014.gada 22.oktobra sēdē, pieņemot lēmumu Nr.10, SIA „Pūres dārzkopības pētījumu centrs” Zinātniskās padomes 2014.gada 24.oktobra sēdē, pieņemot lēmumu Nr.9, un ZS „Vīnkoki” Zinātniskās padomes 2014.gada 23.oktobra sēdē, pieņēma lēmumu Nr.9. Ar minētajiem lēmumiem ir konceptuāli atbalstīta triju zinātnisko institūciju – Dobeles institūta, SIA „Pūres dārzkopības pētījumu centrs” un ZS „Vīnkoki” – zinātniskā potenciāla apvienošana un Dobeles institūta nosaukuma maiņa uz „Dārzkopības institūts” pēc tā nodošanas LLU pārraudzībā atvasinātas publiskas personas statusā.Tāpat ministrija 2014.gada 7.novembrī nosūtīja vēstuli Nr.6.3-2/3687/2014 LLU ar lūgumu tās Senātam izvērtēt un pieņemt lēmumu par Dobeles institūta pārņemšanu LLU pārraudzībā un reorganizētā valsts zinātniskā institūta, kas izveidots, Priekuļu institūtam pievienojot Stendes institūtu un Agrārās ekonomikas institūtu, pārņemšanu LLU pārraudzībā atvasinātas publiskas personas statusā. 2014.gada 10.decembrī LLU Senātā ir pieņemts Lēmums Nr.8- 147 „Par LLU zinātnisko institūciju reorganizāciju”, ar kuru konceptuāli nolemts:1. Pārņemt LLU pārraudzībā kā atvasinātu publisku personu jaunu zinātnisko institūtu, kas tiks izveidots, Priekuļu institūtam pievienojot Stendes institūtu un Agrārās ekonomikas institūtu, kā arī iekļaujot tajā SIA “Latgales lauksaimniecības zinātnes centrs” zinātnisko personālu (lēmuma 1.3.punkts);
2. pārņemt LLU pārraudzībā kā atvasinātu publisku personu jaunu zinātnisko institūtu „Dārzkopības institūts”, kas tiks izveidots, apvienojoties triju zinātnisko institūciju – Dobeles institūta, SIA „Pūres dārzkopības pētījumu centrs” un ZS „Vīnkoki” – zinātniskajam potenciālam (lēmuma 1.4.punkts)

Latvijas Zinātnes padome 2014.gada 18.decembra lēmumā Nr. 1/3.N- 143 ir sniegusi atzinumu par Priekuļu institūta, Stendes institūta, Agrārās ekonomikas institūta un SIA “Latgales lauksaimniecības zinātnes centrs” plānoto reorganizāciju, nolemjot to atbalstīt. Tāpat Latvijas Zinātnes padome 2014.gada 18.decembra lēmumā Nr.1/3N-142 ir sniegusi atzinumu par Dobeles institūta, SIA „Pūres dārzkopības pētījumu centrs” un ZS „Vīnkoki” plānoto reorganizāciju, nolemjot to atbalstīt. Ar 2015.gada 26. februāra Līgumu Nr.3.2.-10/8 par Eiropas Reģionālās attīstības fonda līdzfinansētā projekta "Latvijas Lauksaimniecības universitātes un zinātnisko institūciju konsolidācija konkurētspējas paaugstināšanai" darbības programmā 2007.–2013. gadam „Uzņēmējdarbība un inovācijas” prioritātē 2.1. „Zinātne un inovācijas” pasākumā 2.1.1. „Zinātne, pētniecība un attīstība” aktivitātē 2.1.1.3. „Zinātnes un pētniecības infrastruktūras attīstība” apakšaktivitātē 2.1.1.3.3. „Zinātnisko institūciju institucionālās kapacitātes attīstība” īstenošanu, kas noslēgts starp LLU kā projekta vadošo partneri un partneriem Priekuļu institūtu un Dobeles institūtu, kā arī saskaņā ar 2015.gada 26.maija Vienošanos par Eiropas reģionālās attīstības fonda projekta īstenošanu Nr. 2015/0020/2DP/2.1.1.3.3./15/IPIA/VIAA/013, kas noslēgta starp Valsts izglītības attīstības aģentūru un LLU, ir iegūts finansējums zinātnisko institūciju reorganizēšanai.Atbildīgās- Izglītības un zinātnes ministrija- un Sadarbības- Valsts izglītības attīstības aģentūra- iestādes ieskatā LLU projekta aktivitātes nevar ietekmēt reorganizācijā iesaistīto pušu īstenošanā esošo un īstenoto projektu izmaksu attiecināmību projekta īstenošanas laikā un sasniedzamo rezultātu uzturēšanu vismaz 5 gadus pēc projekta pabeigšanas, nodrošinot projekta rezultātu ilgtspēju.Kopīgie konsolidācijas ieguvumi – zinātnisko institūciju konkurētspējas palielināšana, pētniecības un izglītības integrācijas stiprināšana, resursu konsolidācija, tostarp samazinot Zinātnisko institūciju reģistrā reģistrēto zinātnisko institūciju skaitu, un mērķtiecīga vadība zinātnes un izglītības darba kvalitātes uzlabošana, zinātniskās un materiālās kapacitātes veidošana projektu pieteikumu sagatavošanai un to īstenošanai vietējā un starptautiskā mērogā, kompleksas pētniecības pakalpojumu un inovāciju piedāvājums uzņēmējiem, plašāka jaunu zināšanu un inovāciju pieejamība industrijai un sabiedrībai, kā arī iekļaušanās ministrijas darbības stratēģijā 2014.–2016.gadam, kurā viens no uzdevumiem ir veicināt bioekonomikas virzienu attīstību, koncentrējot nozares zinātnisko potenciālu, un dalība 23.09.2014. dibinātajā Bioekonomiskās pētniecības stratēģiskajā apvienībā Latvijas izvirzītajā Viedās specializācijas jomā.Šobrīd Priekuļu institūtam un Stendes institūtam valdījumā atrodas valsts nekustamie īpašumi, kas zemesgrāmatā reģistrēti uz valsts vārda Zemkopības ministrijas personā un kuri nodoti tiem lietošanā valsts funkciju veikšanai.Savukārt Agrārās ekonomikas institūtam tiesiskajā valdījumā atrodas valsts nekustamie īpašumi, kas zemesgrāmatā reģistrēti uz valsts vārda Latvijas Valsts agrārās ekonomikas institūta personā.Pēc Ministru kabineta rīkojuma projekta pieņemšanas ar zemkopības ministra rīkojumu valsts nekustamie īpašumi, kas reģistrēti uz valsts vārda Zemkopības ministrijas personā tiks **nodoti lietošanā** jaunizveidotajai atvasinātai publiskai personai – valsts zinātniskajam institūtam „Agroresursu un ekonomikas institūts”” valsts funkciju veikšanai. Agrārās ekonomikas institūts nekustamos īpašumus, kas zemesgrāmatā reģistrēti uz valsts vārda Latvijas Valsts agrārās ekonomikas institūta personā **nodos** Agroresursu un ekonomikas institūta **īpašumā** ievērojot Publiskas personas mantas atsavināšanas likuma 42.pantā noteikto procedūru.Priekuļu institūta, Stendes institūta un Agrārās ekonomikas institūta īpašumā esošās materiālās vērtības: naudas līdzekļi, kustamā manta (pamatlīdzekļi, inventārs), krājumi (lauksaimniecības produkcija un citi) un nemateriālas vērtības (patenti, licences, preču zīmes, datorprogrammas u.c.), kā arī saistības reorganizācijas brīdī tiks inventarizētas un nodotas Agroresursu un ekonomikas institūta īpašumā, ievērojot Publiskas personas mantas atsavināšanas likumā un Ministru kabineta 2009.gada 15.decembra noteikumu Nr.1486 “Kārtība, kādā budžeta iestādes kārto grāmatvedības uzskaiti” noteiktās procedūras. |
| 3. | Projekta izstrādē iesaistītās institūcijas | LLU, Priekuļu institūts, Stendes institūts, Agrārās ekonomikas institūts, Dobeles institūts, SIA “Latgales lauksaimniecības zinātnes centrs”, SIA „Pūres dārzkopības pētījumu centrs” un ZS „Vīnkoki” |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz ministrijas padotībā esošajām zinātniskajām institūcijām. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Ar reorganizāciju saistītie izdevumi tiks segti no Ministru kabineta 2014.gada 25.novembra noteikumos Nr.729 „Noteikumi par darbības programmas „Uzņēmējdarbība un inovācijas” papildinājuma 2.1.1.3.3.apakšaktivitāti „Zinātnisko institūciju institucionālās kapacitātes attīstība” paredzētajiem un no rīkojuma projekta 1. un 4.punktā minēto institūtu finanšu līdzekļiem. |

|  |
| --- |
| **IV. Tiesību akta projekta ietekme uz spēka esošo tiesību normu sistēmu** |
| Nepieciešamie saistītie tiesību aktu projekti | Pēc Ministru kabineta rīkojuma pieņemšanas būs jāizdara grozījumi - jāmaina esošo zinātnisko institūciju nosaukumi uz jaunajiem:1. Zinātniskās darbības likumā;
2. Lauksaimniecības un lauku attīstības likumā;
3. likumā “Par valsts nozīmes izglītības, kultūras un zinātnes objektiem un nacionālajām sporta bāzēm”;
4. Ministru kabineta 2003.gada 29.aprīļa noteikumos Nr.245 “Zemkopības ministrijas nolikums”;
5. Ministru kabineta 2005.gada 5.aprīļa noteikumos Nr.223 “Eksporta veicināšanas padomes nolikums”;
6. Ministru kabineta 2007.gada 2.janvāra noteikumos Nr.5 “Noteikumi par institūciju un komercsabiedrību specializāciju lauksaimniecības augu sugu ģenētisko resursu kolekcionēšanā, saglabāšanā, raksturošanā, izvērtēšanā un izmantošanā”;
7. Ministru kabineta 2008.gada 4.novembra noteikumos Nr.913 “Lauksaimniecības ekonomiskā kopaprēķina sagatavošanas kārtība”;
8. Ministru kabineta 2009.gada 24.novembra noteikumos Nr.1348 “Lauku saimniecību uzskaites datu tīkla izveidošanas, uzturēšanas un darbības kārtība”;
9. Ministru kabineta 2010.gada 28.decembra noteikumos Nr.1229 “Noteikumi par šķirnes atšķirīguma, viendabīguma un stabilitātes pārbaudi”;
10. Ministru kabineta 2011.gada 1.novembra noteikumos Nr.841 “[Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem](http://likumi.lv/ta/id/87948-kartiba-kada-tiek-vakta-un-apkopota-informacija-par-lauksaimniecibas-produktu-cenam-un-tirdzniecibas-apjomiem) noteiktā pārskata periodā”;
11. Ministru kabineta 2012.gada 24.jūlija noteikumos Nr.518 “Augu šķirnes saimniecisko īpašību novērtēšanas noteikumi”;
12. Ministru kabineta 2013.gada 17.decembra noteikumos Nr.1524 “Noteikumi par valsts atbalstu lauksaimniecībai”;
13. Ministru kabineta 2014.gada 30.septembra noteikumos Nr.599 “Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”;
14. Ministru kabineta 2015.gada 16.jūnija noteikumos Nr.307 “Dzīvnieku liemeņu klasifikācijas noteikumi”.
 |
| Atbildīgā institūcija | Ministrija |
| Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Nav attiecināms |
| 2. | Citas starptautiskās saistības | Nav attiecināms |
| 3. | Cita informācija | Nav attiecināms |

*Anotācijas V sadaļas 1. un 2.tabula – projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts tiks ievietots ministrijas tīmekļa vietnē. |
| 2. | Sabiedrības līdzdalība projekta izstrādē | Nav  |
| 3. | Sabiedrības līdzdalības rezultāti |  |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Projekta izpildes rezultātā institūcijas netiek likvidētas, bet gan apvienotas, tai skaitā esošās funkcijas un uzdevumi, vienlaikus tās aktualizējot/precizējot, kā arī tiek mainīta to padotība no Zemkopības ministriju un LLU. Projekta izpilde apvieno reorganizācijā iesaistīto institūciju cilvēkresursus.Noteikumu projekts neparedz papildu jaunu institūciju izveidi. Agrorresursu un ekonomikas institūts tiks izveidots, reorganizējot esošās institūcijas, lai attīstītu zinātnisko institūciju pārvaldību un efektivitāti.Lai veicinātu zinātnisko institūtu strukturālo reformu īstenošanu tika pieņemti Ministru kabineta 2014.gada 25.novembra noteikumi Nr.729 “Noteikumi par darbības programmas "Uzņēmējdarbība un inovācijas" papildinājuma 2.1.1.3.3.apakšaktivitāti "Zinātnisko institūciju institucionālās kapacitātes attīstība", paredzot finansējumu strukturālo reformu īstenošanai. Atbilstoši noteikumu Nr.729 2.35.apakšpunktam par zinātniskās institūcijas reorganizāciju ir uzskatāma reorganizējamo institūciju nodošana atvasinātai publiskai personai.Zinātnisko institūciju konsolidācija ir priekšnoteikums ES struktūrfondu un Kohēzijas fondu 2014.-2020.gada plānošanas perioda investīcijām pētniecībā un attīstībā. Atbilstoši Augstskolu likumam lēmumu par valsts augstskolu izveidi, reorganizāciju vai likvidāciju pieņem Ministru kabinets. |
| 3. | Cita informācija | Nav |

# Zemkopības ministrs J.Dūklavs

16.09.2015. 11:02

2258

I.Slokenberga

67027123, Ilze.Slokenberga@zm.gov.lv